title: Neuvoston päätös (EU) 2015/1889, annettu 8 päivänä lokakuuta 2015, Europolin eläkerahaston purkamisesta

text:
               21.10.2015

               FI

               Euroopan unionin virallinen lehti

               L 276/60

         NEUVOSTON PÄÄTÖS (EU) 2015/1889,
   annettu 8 päivänä lokakuuta 2015,
   Europolin eläkerahaston purkamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon 3 päivänä joulukuuta 1998 annetun neuvoston säädöksen, jolla vahvistetaan Europolin työntekijöihin sovellettavat henkilöstösäännöt (1), jäljempänä ’Europolin henkilöstösäännöt’, ja erityisesti niiden liitteessä 6 olevan 37 artiklan 3 kohdan,
   ottaa huomioon 12 päivänä maaliskuuta 1999 Europolin eläkerahaston säännöistä annetun neuvoston säädöksen ja erityisesti sen 13 artiklan,
   ottaa huomioon Europolin hallintoneuvoston toimittaman ehdotuksen kuultuaan ensiksi Europolin eläkerahaston, jäljempänä ’rahasto’, hallintoneuvostoa,
   sekä katsoo seuraavaa:

               (1)

               Euroopan poliisiviraston (Europol) perustamisesta 6 päivänä huhtikuuta 2009 tehdyllä neuvoston päätöksellä 2009/371/YOS (2), jäljempänä ’Europol-päätös’, on sen soveltamispäivästä eli 1 päivästä tammikuuta 2010 alkaen korvattu 26 päivänä heinäkuuta 1995 annettu neuvoston säädös yleissopimuksen tekemisestä Euroopan unionista tehdyn sopimuksen K.3 artiklan perusteella Euroopan poliisiviraston perustamisesta (Europol-yleissopimus) (3).

               (2)

               Europol-päätöksessä säädetään, että kaikki Europol-yleissopimuksen täytäntöönpanotoimenpiteet kumotaan 1 päivästä tammikuuta 2010 alkaen, jollei Europol-päätöksessä toisin säädetä.

               (3)

               Europol-päätöksen 57 artiklan 5 kohdassa säädetään lisäksi, että Europolin henkilöstösääntöjä ja muita asiaankuuluvia säädöksiä sovelletaan edelleen niihin henkilöstön jäseniin, joita ei oteta palvelukseen Euroopan unionin virkamiehiin sovellettavien henkilöstösääntöjen ja Euroopan unionin muuhun henkilöstöön sovellettavien palvelussuhteen ehtojen, sellaisina kuin niistä on säädetty neuvoston asetuksessa (ETY, Euratom, EHTY) N:o 259/68 (4), jäljempänä ’henkilöstösäännöt’, mukaisesti.

               (4)

               Europol-päätöksessä säädetään myös, että johtajaan, apulaisjohtajiin ja tammikuun 1 päivän 2010 jälkeen palvelukseen otettuun Europolin henkilöstöön sovelletaan henkilöstösääntöjä.

               (5)

               Europol-päätöksessä säädetään edelleen, että kaikki Europol-yleissopimuksella perustetun Europolin tekemät ja 1 päivänä tammikuuta 2010 voimassa olevat työsopimukset pysyvät voimassa niiden viimeiseen voimassaolopäivään asti, eikä niitä voida enää Europol-päätöksen soveltamispäivän jälkeen uusia Europolin henkilöstösääntöjen perusteella.

               (6)

               Europol-päätöksessä säädetään myös, että 1 päivänä tammikuuta 2010 voimassa olevassa työsopimussuhteessa olleille henkilöstön jäsenille tarjotaan mahdollisuus tehdä Euroopan unionin muuhun henkilöstöön sovellettavien palvelussuhteen ehtojen mukainen väliaikaisen toimihenkilön työsopimus tai sopimussuhteisen toimihenkilön työsopimus. Suurin osa henkilöstön jäsenistä on käyttänyt tätä mahdollisuutta.

               (7)

               Tämän seurauksena niiden henkilöstön jäsenten määrä, jotka ovat edelleen palveluksessa Europolin henkilöstösääntöjen mukaisesti, ja siten myös heidän Europolin henkilöstösääntöjen liitteessä 6 olevan 37 artiklan 1 kohdan nojalla Europolin eläkerahastoon maksamansa eläkemaksut vähentyivät jatkuvasti tammikuusta 2010 alkaen. Eläkemaksut loppuivat lopulta kokonaan, kun viimeisen sellainen työsopimuksen voimassaolo, johon Europolin henkilöstösääntöjä sovellettiin, päättyi 31 päivänä joulukuuta 2014.

               (8)

               Tähän mennessä rahastosta on jo maksettu suurin osa sen osallistujille Europolin henkilöstösääntöjen perusteella myönnetyistä eläke-etuuksista ja erorahoista. Jäljellä olevat eläkevastuut rajoittuvat yksinomaan kuukausittaisten etuuksien maksamiseen hyvin pienelle ja jatkuvasti hupenevalle eläkeläisväestölle ja entisille henkilöstön jäsenille sekä näille maksettavien erorahojen maksamiseen.

               (9)

               Rahaston eläkevastuut päättyvät aikaisemmin kuin mitä rahastoa perustettaessa oletettiin, ja päättymisajankohta voidaan määrittää vakuutusmatemaattista asiantuntemusta käyttäen.

               (10)

               Rahaston nykyiset käytössä olevat varat ylittävät sen vastuiden kattamiseen tarvittavan pääoman.

               (11)

               Europolin eläkerahasto on perustettu Europolin henkilöstösääntöjen liitteessä 6 olevan 37 artiklan 1 kohdan nojalla, ja sen tärkein tehtävä on ollut hallinnoida Europolilta ja rahastoon osallistujilta saatavia eläkemaksuja ja maksaa rahastoon osallistujille Europolin henkilöstösääntöjen perusteella myönnettyjä eläke-etuuksia tai erorahoja. Rahasto on täyttänyt tarkoituksensa erillisenä väliaikaisena eläkerahastona.

               (12)

               Ottaen huomioon rahaston supistuneen toiminnan ja sen nykyisen taloudellisen tilanteen nykyisiä käytössä olevia rahastoa koskevia hallinnollisia järjestelyitä olisi yksinkertaistettava mukauttamalla tapaa, jolla Europolin henkilöstösääntöjen eläkejärjestelmästä johtuvia etuuksia rahoitetaan ja maksetaan.

               (13)

               Näin ollen rahasto olisi purettava ja sen jäljellä oleva toiminta uskottava Europolille, jonka tehtäväksi olisi annettava Europolin henkilöstösääntöjen eläkejärjestelmän mukaisten etuuksien maksaminen.

               (14)

               Rahaston varat olisi siirrettävä Europolille tarpeen mukaan, jotta se voi kattaa sille siirretyt vastuut. Rahastosta Europolille siirretyt Europolin henkilöstösääntöjen eläkejärjestelmän mukaisten etuuksien maksamista varten tarkoitetut varat on osoitettava tähän käyttötarkoitukseen.

               (15)

               Neuvoston tehtävänä on säätää rahaston kaikkien sellaisten jäljellä olevien varojen selvittämisestä, jotka on käytettävä rahaston tarkoitusta parhaiten vastaavaan tarkoitukseen.

               (16)

               Rahaston yleisenä tarkoituksena on ollut tarjota Europolin työntekijöille ja heidän edunsaajilleen säännöllinen tulonlähde eläkkeelle siirryttäessä ja samalla vähentää henkilöstön jäsenten eläkkeistä jäsenvaltioiden talousarvioihin aiheutuvia kustannuksia. Näin ollen rahastossa jäljellä olevien mahdollisten varojen jakaminen uudelleen sen alkuperäisille osallistujille vastaa parhaiten rahaston tarkoitusta.

               (17)

               Europolin hallintoneuvosto päätti yksimielisesti Europolin eläkerahaston hallintoneuvostoa kuultuaan ehdottaa neuvostolle rahaston purkamista ja yleisrahaston jakamista uudelleen kullekin osallistujalle heidän maksamiaan eläkemaksuja vastaavasti Europolin eläkerahaston sääntöjen 13 artiklan mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Europolin eläkerahaston purkaminen ja toiminnan siirto
   Puretaan Europolin henkilöstösääntöjen liitteessä 6 olevan 37 artiklan nojalla Europolin eläkerahaston säännöistä 12 päivänä maaliskuuta 1999 annetulla neuvoston säädöksellä perustettu erillinen eläkerahasto.
   Rahaston jäljellä oleva toiminta siirtyy automaattisesti Europolille 1 päivänä tammikuuta 2016.
   2 artikla
   Oikeusseuraanto
   Europolin katsotaan olevan rahaston oikeusseuraaja suhteessa kaikkiin rahaston tekemiin sopimuksiin, rahaston vastuisiin, rahaston hankkimaan omaisuuteen ja rahaston kolmansille osapuolille esittämiin vaateisiin.
   Tämä päätös ei vaikuta rahaston tekemien sopimusten oikeudelliseen sitovuuteen.
   3 artikla
   Siirtoa koskevat valmistelutoimet
   Ennen tämän päätöksen soveltamispäivää rahaston sijoittamat varat on muutettava käteiseksi ja talletettava pankkitilille rahaston nimissä.
   Rahaston hallintoneuvosto laatii pätevää riippumatonta vakuutusmatemaatikkoa kuultuaan kertomuksen, jossa esitetään lopullinen tilinpäätös rahaston varoista ja vastuista, jäljempänä ’lopullinen tilinpäätöskertomus’. Lopulliseen tilinpäätöskertomukseen sisällytetään Europolin henkilöstösääntöjen määräyksistä johtuviin muuttujiin perustuva yksityiskohtainen vakuutusmatemaattinen arviointi Europolille siirretyistä eläkevastuista ja jäljellä olevista eläkevastuista sekä arviointi tämän päätöksen liitteessä luetelluista vakuutusmatemaattisista oletuksista. Lopullisessa tilinpäätöskertomuksessa vahvistetaan näiden vastuiden kattamiseen tarvittavien varojen määrä siten, että otetaan asianmukaisesti huomioon kyseessä olevasta henkilömäärästä johtuva virhemarginaali.
   Lopullinen tilinpäätöskertomus toimitetaan Europolin hallintoneuvostolle, ja Euroopan tilintarkastustuomioistuin tarkastaa sen Europol-päätöksen 43 artiklan ja 58 artiklan 2 kohdan a alakohdan mukaisesti.
   4 artikla
   Rahaston varojen kohdentaminen
   1.   Europolille siirretään sellainen osuus rahaston varoista, joka tarvitaan kattamaan sille siirretyt, Europolin hallintoneuvoston lopullisen tilinpäätöskertomuksen perusteella hyväksymät eläkevastuut. Nämä varat osoitetaan eläke-etuuksien maksamiseen 5 artiklan mukaisesti.
   2.   Kun kaikki eläkevastuut on katettu, 1 kohdassa määritelty varojen jäljelle jäänyt osuus siirretään Europolin talousarvion muihin tuloihin.
   3.   Rahaston varojen kokonaismäärän ja 1 kohdassa tarkoitetun määrän erotus kohdennetaan seuraavasti:

               a)

               Kaksi kolmasosaa tästä erotuksesta maksetaan takaisin Europolille. Europol määrittää, mikä osuus tästä määrästä on katsottava:

                           i)

                           Europol-yleissopimuksen 35 artiklan 5 kohdan mukaisesti vahvistettujen talousarvioiden ylijäämien jäljelle jääväksi osaksi, joka palautetaan jäsenvaltioille niiden periaatteiden mukaisesti, joihin Europol-päätöksen 58 artiklan 5 kohta perustui;

                           ii)

                           Europol-päätöksen 42 artiklan mukaisesti Euroopan unionin yleisestä talousarviosta Europolille maksettujen avustusten jäljelle jääväksi osaksi.

               b)

               Kolmasosa tästä erotuksesta siirretään Europolille ja osoitetaan jaettavaksi rahastoon aktiivisesti osallistuneille tai, mikäli osallistujat ovat kuolleet, näiden lakimääräisille perillisille, suhteessa kokonaismäärään, jonka kukin heistä on maksanut rahastoon sinä aikana, jona he olivat palveluksessa Europolin henkilöstösääntöjen mukaisesti.
               Tämän alakohdan mukaiseen maksuun oikeutettujen mahdollisten edunsaajien, jotka eivät ole olleet Europolin palveluksessa, on kahden vuoden kuluessa tämän päätöksen julkaisemisesta Euroopan unionin virallisessa lehdessä ilmoitettava Europolille yhteystietonsa ja todistettava henkilöllisyytensä sekä todistettava tarvittaessa, että he ovat asianomaisten henkilöiden perillisiä. Europolilla ei ole velvollisuutta aktiivisesti etsiä rahastoon aktiivisesti osallistuneita henkilöitä, joiden Europolille ilmoittamat yhteystiedot ovat vanhentuneet, eikä myöskään velvollisuutta etsiä rahastoon aktiivisesti osallistuneiden edesmenneiden henkilöiden perillisiä.
               Europolille varojen jakamisesta aiheutuneet kustannukset maksetaan 1 kohdassa määritetystä määrästä.
               Tästä varojen osuudesta jäljelle jäävä osa siirretään Europolin talousarvion muihin tuloihin sen jälkeen, kun maksut on suoritettu yksilöidyille edunsaajille.

         5 artikla
   Europolin henkilöstösääntöjen perusteella myönnettyjen eläke-etuuksien maksaminen
   Europolin henkilöstösääntöjen 78 artiklassa tarkoitetusta sosiaaliturvajärjestelmästä johtuvat henkilöiden etuudet suoritetaan Europolin talousarviosta ja Europol maksaa ne 4 artiklan 1 kohdassa tarkoitetusta tähän käyttötarkoitukseen osoitetusta tulosta.
   Europol vastaa edellä mainittujen etuuksien maksamiseen liittyvistä muista menoista, ja ne maksetaan samasta tähän käyttötarkoitukseen osoitetusta tulosta.
   Europolin jälleenvakuutusjärjestelmien kattamia vastuita lukuun ottamatta Europol kattaa vajeet siinä tapauksessa, että 4 artiklan 1 kohdassa tarkoitetut tähän käyttötarkoitukseen osoitetut tulot eivät riitä kattamaan rahaston vastuita.
   6 artikla
   Europolin eläkerahaston hallintoneuvosto
   Rahaston hallintoneuvoston jäsenet pysyvät tehtävässään, kunnes hallintoneuvosto on hyväksynyt viimeisen vuosikertomuksen ja Euroopan tilintarkastustuomioistuin on tarkastanut lopullisen tilinpäätöskertomuksen.
   Kun rahaston hallintoneuvoston jäsenten tehtävät ovat päättyneet, heidän vastuunsa rajoittuu tapauksiin, joissa he ovat tehtäviään suorittaessaan syyllistyneet törkeään huolimattomuuteen tai vakavaan väärinkäytökseen.
   7 artikla
   Voimaantulo
   Tämä päätös tulee voimaan sitä päivää seuraavana päivänä, jona se hyväksytään.
   Sitä sovelletaan 1 päivästä tammikuuta 2016. Päätöksen 3 artiklaa sovelletaan kuitenkin päätöksen voimaantulopäivästä alkaen.

      Tehty Luxemburgissa 8 päivänä lokakuuta 2015.

            Neuvoston puolesta

            Puheenjohtaja

         J. ASSELBORN

      (1)  EYVL C 26, 30.1.1999, s. 23.

      (2)  EUVL L 121, 15.5.2009, s. 37.

      (3)  EYVL C 316, 27.11.1995, s. 1.

      (4)  Neuvoston asetus (ETY, Euratom, EHTY) N:o 259/68, annettu 29 päivänä helmikuuta 1968, Euroopan yhteisöjen virkamiehiin sovellettavien henkilöstösääntöjen ja näiden yhteisöjen muuta henkilöstöä koskevien palvelussuhteen ehtojen vahvistamisesta sekä yhteisöjen virkamiehiin tilapäisesti sovellettavien erityisten toimenpiteiden laatimisesta (EYVL L 56, 4.3.1968, s. 1).

      LIITE
      VAKUUTUSMATEMAATTISET OLETUKSET

                  Reaalinen diskonttokorko

                  De Nederlandsche Bank -pankin julkaisemien suuntaviivojen mukaisesti

                  Sellaisten oikeuksien vakuutusmatemaattisesti arvioitu arvo, jotka kuuluvat henkilöille, joilla on järjestelmässä lykättyjä eläkeoikeuksia, ja osallistujille, joilla ei ole oikeutta eläkkeen maksamiseen.

                  Sellaisen vaihtoehdon (eläkkeen maksaminen, oikeuksien siirtäminen ja erorahojen maksaminen) vakuutusmatemaattisesti arvioitu arvo, josta koituu suurimmat kustannukset eläkerahastolle tai Europolille

                  Kuolevuustaulukko (terveet ihmiset)

                  Neuvoston 20 päivänä joulukuuta 2012 annetulla säädöksellä (1) vahvistetut taulukot, voimassa 1 päivänä tammikuuta 2016

                  Kuolevuustaulukko (työkyvyttömät)

                  Terveitä ihmisiä koskevat taulukot + kolme lisävuotta

                  Työkyvyttömyysaste

                  Työkyvyttömyyseläkettä saavien osuus jäljellä olevien osallistujien kokonaismäärästä

                  Avioliitossa olevien määrä tehtävien päättyessä

                  Perustuu todelliseen tilanteeseen

                  Puolisoiden välinen ikäero

                  Perustuu todelliseen tilanteeseen

                  Oikeuksien vakuutusmatemaattisesti arvioituun arvoon vastaisuudessa lisättävät hallinnolliset kulut

                  Lasketaan jäljellä olevien oikeuksien maksamiseen tarvittavien ennakoitavien hallinnollisten kulujen sekä tämän päätöksen 4 artiklan 3 kohdassa tarkoitetun määrän uudelleen jakamisen pohjalta

         (1)  Neuvoston säädös, annettu 20 päivänä joulukuuta 2012, Europolin henkilöstösääntöjen liitteessä 6 olevassa 6 ja 35 artiklassa tarkoitettujen kuolevuustaulukoiden vahvistamisesta.


Avis juridique important

|

32001D0228(02)

Europolin johtajan päätös, tehty 3 päivänä heinäkuuta 2000, Europolin hallintoneuvoston 16 päivänä marraskuuta 1999 tekemän, verojen ja palkkojen mukauttamista euroiksi neuvoston päätöksen mukaisesti koskevan päätöksen liitteessä mainittujen summien hyväksymisestä

Virallinen lehti nro C 065 , 28/02/2001 s. 0012 - 0013

Europolin johtajan päätös,tehty 3 päivänä heinäkuuta 2000,Europolin hallintoneuvoston 16 päivänä marraskuuta 1999 tekemän, verojen ja palkkojen mukauttamista euroiksi neuvoston päätöksen mukaisesti koskevan päätöksen liitteessä mainittujen summien hyväksymisestä(2001/C 65/04)EUROPOLIN JOHTAJA, jokaottaa huomioon Europolin hallintoneuvoston päätöksen annettu 16 päivänä marraskuuta 1999, Europolin säätämien edellytysten ja menettelyjen hyväksymisestä, jotka koskevat Europolin henkilökunnalle maksettavista palkoista ja palkkioista Europolille maksettavaa veroa(1), ja erityisesti sen 2 ja 3 artiklan,sekä katsoo seuraavaa:(1) Kyseisen 16 päivänä marraskuuta 1999 tehdyn päätöksen mukaisesti johtajan tehtävänä on toteuttaa kyseisen päätöksen liitteessä olevassa 4 artiklassa mainittujen summien korotus samoin prosenttimäärin kuin Europolin työntekijöiden palkkauksen ja lisien mukauttamisesta 2 päivänä joulukuuta 1999 tehdyssä neuvoston päätöksessä(2) on määritelty.(2) Viimeksi mainitun 2 päivänä joulukuuta 1999 tehdyn päätöksen mukaisesti on johtajan tehtävänä myös toteuttaa siten määriteltyjen summien muuntaminen euroiksi tietyistä euron käyttöönottoon liittyvistä määräyksistä 17 päivänä kesäkuuta 1997 tietyistä euron käyttöönottoon liittyvistä määräyksistä annetun neuvoston asetuksen (EY) N:o 1103/97(3) sekä euron ja euron käyttöön ottavien jäsenvaltioiden valuuttojen välisistä muuntokursseista 31 päivänä joulukuuta 1998 annetun neuvoston asetuksen (EY) N:o 2866/98(4) perusteella.(3) Johtajan olisi varmistettava, että täten vahvistetut määrät julkaistaan Euroopan yhteisöjen virallisessa lehdessä,ON PÄÄTTÄNYT SEURAAVAA:1 artikla>TAULUKON PAIKKA>2 artiklaTämä päätös julkaistaan Euroopan yhteisöjen virallisessa lehdessä.3 artiklaTämä päätös tulee voimaan sitä päivää seuraavana päivänä, jona johtaja tekee sen.Tehty Haagissa 3 päivänä heinäkuuta 2000.Europolin puolestaJohtajaJ. Storbeck(1) Ks. tämän virallisen lehden s. 6.(2) EYVL C 364, 17.12.1999, s. 1.(3) EYVL L 162, 19.6.1997, s. 1, asetus sellaisena kuin se on muutettuna asetuksella (EY) N:o 2653/98 (EYVL L 335, 10.12.1998, s. 51).(4) EYVL L 359, 31.12.1998, s. 1.


title: 2014/683/EU: Neuvoston päätös, annettu 25 päivänä syyskuuta 2014 , alueiden komitean brittiläisen jäsenen nimeämisestä

text:
               30.9.2014

               FI

               Euroopan unionin virallinen lehti

               L 284/48

         NEUVOSTON PÄÄTÖS,
   annettu 25 päivänä syyskuuta 2014,
   alueiden komitean brittiläisen jäsenen nimeämisestä

      (2014/683/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Yhdistyneiden kuningaskuntien hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU (1) ja 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi. Neuvoston päätöksellä 2014/C 74/01 (3)11 päivänä maaliskuuta 2014 Andrew LEWER nimettiin 25 päivään tammikuuta 2015 saakka.

               (2)

               Yksi alueiden komitean jäsenen paikka on vapautunut alueiden komitean jäsenen Andrew LEWERin toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komitean jäseneksi jäljellä olevaksi toimikaudeksi eli 25 päivään tammikuuta 2015:

               —

               Ann STRIBLEY, Councillor.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 25 päivänä syyskuuta 2014.

            Neuvoston puolesta

            Puheenjohtaja

         F. GUIDI

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.

      (3)  Neuvoston päätös, annettu 11 päivänä maaliskuuta 2014, alueiden komitean neljän jäsenen (Yhdistynyt kuningaskunta) nimeämisestä (EUVL C 74, 13.3.2014, s. 1).


title: Euroopan parlamentin päätös, tehty 23 päivänä huhtikuuta 2009, vastuuvapauden myöntämisestä Euroopan unionin elinten käännöskeskuksen talousarvion toteuttamisesta varainhoitovuonna 2007

text:
               26.9.2009

               FI

               Euroopan unionin virallinen lehti

               L 255/145

         EUROOPAN PARLAMENTIN PÄÄTÖS,
   tehty 23 päivänä huhtikuuta 2009,
   vastuuvapauden myöntämisestä Euroopan unionin elinten käännöskeskuksen talousarvion toteuttamisesta varainhoitovuonna 2007
   (2009/657/EY)
   EUROOPAN PARLAMENTTI, joka

               —

               ottaa huomioon Euroopan unionin elinten käännöskeskuksen lopullisen tilinpäätöksen varainhoitovuodelta 2007 (1),

               —

               ottaa huomioon tilintarkastustuomioistuimen kertomuksen Euroopan unionin elinten käännöskeskuksen tilinpäätöksestä varainhoitovuodelta 2007 sekä keskuksen vastaukset (2),

               —

               ottaa huomioon neuvoston 10. helmikuuta 2009 antaman suosituksen (5588/2009 – C6-0060/2009),

               —

               ottaa huomioon EY:n perustamissopimuksen ja erityisesti sen 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,

               —

               ottaa huomioon Euroopan unionin elinten käännöskeskuksen perustamisesta 28. marraskuuta 1994 annetun neuvoston asetuksen (EY) N:o 2965/94 (4) ja erityisesti sen 14 artiklan,

               —

               ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön (A6-0178/2009),

               1.

               myöntää Euroopan unionin elinten käännöskeskuksen johtajalle vastuuvapauden keskuksen talousarvion toteuttamisesta varainhoitovuonna 2007;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan unionin elinten käännöskeskuksen johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Klaus WELLE

      (1)  EUVL C 278, 31.10.2008, s. 42.

      (2)  EUVL C 311, 5.12.2008, s. 116.

      (3)  EYVL L 248, 16.9.2002, s. 1.

      (4)  EYVL L 314, 7.12.1994, s. 1.

      (5)  EYVL L 357, 31.12.2002, s. 72.
   EUROOPAN PARLAMENTIN PÄÄTÖSLAUSELMA
   23. huhtikuuta 2009,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin elinten käännöskeskuksen talousarvion toteuttamisesta varainhoitovuonna 2007
   EUROOPAN PARLAMENTTI, joka

               —

               ottaa huomioon Euroopan unionin elinten käännöskeskuksen lopullisen tilinpäätöksen varainhoitovuodelta 2007 (1),

               —

               ottaa huomioon tilintarkastustuomioistuimen kertomuksen Euroopan unionin elinten käännöskeskuksen tilinpäätöksestä varainhoitovuodelta 2007 sekä keskuksen vastaukset (2),

               —

               ottaa huomioon neuvoston 10. helmikuuta 2009 antaman suosituksen (5588/2009 – C6-0060/2009),

               —

               ottaa huomioon EY:n perustamissopimuksen ja erityisesti sen 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,

               —

               ottaa huomioon Euroopan unionin elinten käännöskeskuksen perustamisesta 28. marraskuuta 1994 annetun neuvoston asetuksen (EY) N:o 2965/94 (4) ja erityisesti sen 14 artiklan,

               —

               ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön (A6-0178/2009),

               A.

               ottaa huomioon, että tilintarkastustuomioistuin on saanut riittävän varmuuden siitä, että varainhoitovuoden 2007 tilit ovat luotettavat ja tilien perustana olevat toimet ovat lailliset ja asianmukaiset,

               B.

               ottaa huomioon, että parlamentti myönsi 22. huhtikuuta 2008 Euroopan unionin elinten käännöskeskuksen johtajalle vastuuvapauden viraston talousarvion toteuttamisesta varainhoitovuonna 2006 (6) ja päätökseen liitetyssä päätöslauselmassa muun muassa

                           —

                           pani merkille tilintarkastustuomioistuimen vuoden 2006 kertomukseen sisältyneen huomautuksen, että vuoden 2006 talousarvio oli 16,9 miljoonaa euroa ylijäämäinen ja että keskus palauttaisi vuonna 2007 asiakkailleen 9,3 miljoonaa euroa; yhtyi tilintarkastustuomioistuimen näkemykseen, jonka mukaan tällainen ylijäämän kertyminen viittasi siihen, että käännösten hinnoittelumenetelmä ei ollut riittävän tarkka;

                           —

                           ilmaisi toivovansa, että työnantajan eläkemaksujen maksamista koskevaan kysymykseen pian löydettäisiin ratkaisu,

               1.

               panee merkille tilintarkastustuomioistuimen huomautuksen, jonka mukaan hankintamenettelyjä koskevassa tarkastuksessa kävi ilmi, että valintaperusteiden arviointia ei ollut dokumentoitu asianmukaisesti ja että tarjotuista eri vaihtoehdoista ei ollut tehty kustannus-hyötyanalyysiä lopullisen valinnan tueksi;

               2.

               panee merkille, että tilintarkastustuomioistuin katsoi, että yhdessä kuudesta tarkastetusta palvelukseenottomenettelystä ei ollut taattu menettelyn avoimuutta, koska se totesi dokumentaatiosta ristiriitaisuuksia;

               3.

               panee merkille keskuksen halun korjata tilintarkastustuomioistuimen havaitsemat hankinta- ja palvelukseenottomenettelyihin liittyvät ongelmat ja mukauttaa menettelyjään vastaavasti;

               4.

               odottaa keskuksen raportoivan toteutetuista seurantatoimenpiteistä ja saavutetuista tuloksista vuotta 2008 koskevassa toimintakertomuksessa;

         Aikaisempien vastuuvapausmenettelyjen seuranta

               5.

               panee merkille, että vuonna 2007 keskus palautti asiakkailleen 9 300 000 euroa edelliseltä varainhoitovuodelta siirretystä tuloksesta;

               6.

               pitää mahdottomana hyväksyä sitä, että vaikka asiaa on vuosien ajan korostettu vastuuvapauden myöntämistä koskevissa päätöslauselmissa, keskus ja komissio eivät vieläkään ole päässeet ratkaisuun kiistassa, joka koskee työnantajan osuutta henkilöstön eläkemaksuista;

               7.

               panee merkille, että keskus perusti varauksen kattamaan tämän maksun mahdollisuuden ja että vuonna 2007 tämä varaus on 2 228 928 euroa;

               8.

               vaatii, että komissio ja keskus pyrkivät nopeasti ratkaisemaan henkilöstön eläkemaksuja koskevan kiistan; kehottaa keskusta ilmoittamaan vastuuvapauden myöntävälle viranomaiselle neuvottelujen tuloksesta;

               9.

               viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta EU:n erillisvirastojen varainhoidosta ja sen valvonnasta 23. huhtikuuta 2009 antamaansa päätöslauselmaan (7).

      (1)  EUVL C 278, 31.10.2008, s. 42.

      (2)  EUVL C 311, 5.12.2008, s. 116.

      (3)  EYVL L 248, 16.9.2002, s. 1.

      (4)  EYVL L 314, 7.12.1994, s. 1.

      (5)  EYVL L 357, 31.12.2002, s. 72.

      (6)  EUVL L 88, 31.3.2009, s. 118.

      (7)  Katso tämän virallisen lehden sivu 206.


title: Neuvoston päätös (YUTP) 2015/971, annettu 22 päivänä kesäkuuta 2015, rajoittavista toimenpiteistä Ukrainan tilannetta epävakauttavien Venäjän toimien johdosta annetun päätöksen 2014/512/YUTP muuttamisesta

text:
               23.6.2015

               FI

               Euroopan unionin virallinen lehti

               L 157/50

         NEUVOSTON PÄÄTÖS (YUTP) 2015/971,
   annettu 22 päivänä kesäkuuta 2015,
   rajoittavista toimenpiteistä Ukrainan tilannetta epävakauttavien Venäjän toimien johdosta annetun päätöksen 2014/512/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto hyväksyi 31 päivänä heinäkuuta 2014 päätöksen 2014/512/YUTP (1).

               (2)

               Eurooppa-neuvosto sopi 19 päivänä maaliskuuta 2015 tarvittavien toimenpiteiden toteuttamisesta, jotta rajoittavien toimenpiteiden kesto sidottaisiin selkeästi Minskin sopimusten täysimääräiseen täytäntöönpanoon, jonka on määrä tapahtua 31 päivään joulukuuta 2015 mennessä.

               (3)

               Päätöksen 2014/512/YUTP voimassaoloa olisi jatkettava kuudella kuukaudella, jotta neuvosto voisi arvioida Minskin sopimusten täytäntöönpanoa.

               (4)

               Päätös 2014/512/YUTP olisi sen vuoksi muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2014/512/YUTP 9 artiklan 1 kohta seuraavasti:

      ”1.   Tätä päätöstä sovelletaan 31 päivään tammikuuta 2016.”

   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Luxemburgissa 22 päivänä kesäkuuta 2015.

            Neuvoston puolesta

            Puheenjohtaja

         F. MOGHERINI

      (1)  Neuvoston päätös 2014/512/YUTP, annettu 31 päivänä heinäkuuta 2014, rajoittavista toimenpiteistä Ukrainan tilannetta epävakauttavien Venäjän toimien johdosta (EUVL L 229, 31.7.2014, s. 13).


title: Neuvoston päätös 2012/723/YUTP, annettu 26 päivänä marraskuuta 2012 , Egyptin tilanteen johdosta määrättävistä tiettyihin henkilöihin, yhteisöihin ja elimiin kohdistuvista rajoittavista toimenpiteistä annetun päätöksen 2011/172/YUTP muuttamisesta

text:
               27.11.2012

               FI

               Euroopan unionin virallinen lehti

               L 327/44

         NEUVOSTON PÄÄTÖS 2012/723/YUTP,
   annettu 26 päivänä marraskuuta 2012,
   Egyptin tilanteen johdosta määrättävistä tiettyihin henkilöihin, yhteisöihin ja elimiin kohdistuvista rajoittavista toimenpiteistä annetun päätöksen 2011/172/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto antoi 21 päivänä maaliskuuta 2011 päätöksen 2011/172/YUTP (1).

               (2)

               Jotta voitaisiin helpottaa väärinkäytettyjen varojen palauttamista Egyptin valtiolle, päätöksen 2011/172/YUTP mukaisia poikkeuksia olisi muutettava, jotta tietyt jäädytetyt varat tai taloudelliset resurssit voitaisiin vapauttaa silloin, kun ennen päivää, jona asianomaiset luonnolliset henkilöt, oikeushenkilöt, yhteisöt tai elimet on merkitty luetteloon, tai sen jälkeen unionissa annetun tuomioistuimen tai viranomaisen päätöksen tai jäsenvaltiossa täytäntöönpantavan tuomioistuimen päätöksen täytäntöönpano sitä edellyttää.

               (3)

               Päätös 2011/172/YUTP olisi näin ollen muutettava,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2011/172/YUTP seuraavasti:

               1)

               Korvataan 1 artiklan 4 kohta seuraavasti:
               ”4.   Poiketen siitä, mitä 1 kohdassa säädetään, jäsenvaltion toimivaltaiset viranomaiset voivat sallia tiettyjen jäädytettyjen varojen tai taloudellisten resurssien vapauttamisen, jos seuraavat ehdot täyttyvät:

                           a)

                           varoihin tai taloudellisiin resursseihin kohdistuu välimiesoikeuden päätös, joka on annettu ennen päivää, jona 1 kohdassa tarkoitettu luonnollinen henkilö, oikeushenkilö, yhteisö tai elin on merkitty liitteessä olevaan luetteloon, tai unionissa annettu tuomioistuimen tai viranomaisen päätös tai kyseisessä jäsenvaltiossa täytäntöönpantava tuomioistuimen päätös, joka on annettu ennen kyseistä päivää tai sen jälkeen;

                           b)

                           kyseisiä varoja tai taloudellisia resursseja käytetään yksinomaan kattamaan tällaisella päätöksellä turvatut tai vahvistetut saatavat niiden lakien ja muiden säännösten asettamissa rajoissa, jotka koskevat sellaisten henkilöiden oikeuksia, joilla on tällaisia saatavia;

                           c)

                           päätöstä ei ole annettu liitteessä luetellun luonnollisen henkilön, oikeushenkilön, yhteisön tai elimen eduksi; ja

                           d)

                           päätöksen tunnustaminen ei ole asianomaisen jäsenvaltion oikeusjärjestyksen perusteiden vastaista.

                     Asianomaisen jäsenvaltion on ilmoitettava muille jäsenvaltioille ja komissiolle kaikista tämän kohdan nojalla annetuista luvista.”

               2)

               Korvataan 1 artiklan 6 kohta seuraavasti:
               ”6.   Edellä olevaa 2 kohtaa ei sovelleta seuraaviin jäädytetyille tileille lisättäviin varoihin:

                           a)

                           näistä tileistä kertyvät korko- tai muut tuotot; tai

                           b)

                           sellaisista sopimuksista tai velvoitteista johtuvat maksut, jotka on tehty tai jotka ovat syntyneet ennen sitä päivää, josta lähtien näihin tileihin on sovellettu 1 ja 2 kohdassa säädettyjä toimenpiteitä; tai

                           c)

                           unionissa annettujen tai asianomaisessa jäsenvaltioissa täytäntöönpanokelpoisten tuomioistuimen, hallintoviranomaisen tai välimiesoikeuden antamien päätösten perusteella suoritettavat maksut,

                     edellyttäen, että näihin korkotuottoihin, muihin tuottoihin ja maksuihin sovelletaan edelleen 1 kohdassa säädettyjä toimenpiteitä.”

         2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 26 päivänä marraskuuta 2012.

            Neuvoston puolesta

            Puheenjohtaja

         G. DEMOSTHENOUS

      (1)  EUVL L 76, 22.3.2011, s. 63.


Avis juridique important

|

31997D0153

97/153/YUTP: Neuvoston päätös, tehty 24 päivänä helmikuuta 1997, Bosnian ja Hertsegovinan vaaleja tukevasta unionin toiminnasta hyväksytyn yhteisen toiminnan 96/406/YUTP muuttamisesta

Virallinen lehti nro L 063 , 04/03/1997 s. 0001 - 0001

NEUVOSTON PÄÄTÖS,tehty 24 päivänä helmikuuta 1997,Bosnian ja Hertsegovinan vaaleja tukevasta unionin toiminnasta hyväksytyn yhteisen toiminnan 96/406/YUTP muuttamisesta (97/153/YUTP)EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen J.3 artiklan,ottaa huomioon yhteisen toiminnan 96/406/YUTP (1), jonka neuvosto on hyväksynyt 10 päivänä kesäkuuta 1996 Euroopan unionista tehdyn sopimuksen J.3 artiklan perusteella Bosnian ja Hertsegovinan vaaleja tukevasta unionin toiminnasta,sekä katsoo, ettäkyseisessä yhteisessä toiminnassa esitetyt yleiset ja erityiset tavoitteet huomioon ottaen sen 3 artiklan 2 kohdan soveltamisalaa on täsmennettävä,ON PÄÄTTÄNYT SEURAAVAA:1 artiklaYhteisen toiminnan 96/406/YUTP 3 artiklan 2 kohdan ensimmäinen alakohta korvataan seuraavasti:"2. Euroopan unionin tarkkailijat osallistuvat ETYJ:n tehtävän puitteissa koko vaalitoimituksen valvontaan ja erityisesti kansallisten ja paikallisvaalien valvontaan. Tarkkailutoimet rahoitetaan 1 kohdassa tarkoitetusta määrästä."2 artiklaTämä päätös tulee voimaan sinä päivänä, jona se tehdään.3 artiklaTämä päätös julkaistaan virallisessa lehdessä.Tehty Brysselissä 24 päivänä helmikuuta 1997.Neuvoston puolestaH. VAN MIERLOPuheenjohtaja(1) EYVL N:o L 168, 6.7.1996, s. 1.